Inštitút manažmentu

Slávnostné otvorenie AR 2025/2026
2025-10-06 10:00 - 13:00 (Europe/Bratislava) | Aula UCM, Bučianska ulica 4/A, Trnava, Slovensko, 91701, Slovenská republika
Univerzita sv. Cyrila a Metoda v Trnave si Vás dovoľuje srdečne pozvať na slávnostné otvorenie nového akademického roka, ktoré sa uskutoční:
📅 6. októbra 2025 (pondelok)
🕙 o 10:00 hod.
📍 Aula Jozefa Matúša, Bučianska ulica, Trnava
​​​​​​​
Tešíme sa na Vašu účasť!

Zaži deň na UCM
2025-11-18 08:30 - 16:00 | V Jame 3, V jame 3, Trnava, Slovakia, 91701, Slovakia (Slovak Republic)
Premýšľaš, kam po strednej škole? Chceš zistiť, ako to naozaj vyzerá na univerzite, spoznať študentov, vyučujúcich a atmosféru vysokoškolského života? Príď 18. novembra na Zaži deň na UCM a objav, čo ti môže ponúknuť Inštitút manažmentu UCM v Trnave!
Čo ťa čaká?
Na inštitúte ťa privítame v príjemnej a otvorenej atmosfére. Dozvieš sa viac o našich študijných programoch, o možnostiach praxe, stáží aj o tom, ako sa uplatniť po skončení štúdia. Ukážeme ti priestory, kde prebieha výučba, ale aj zákulisie študentského života. Budeš môcť nahliadnuť aj do reálnej výučby a vidieť, ako prebiehajú skutočné prednášky a semináre. Môžeš sa porozprávať so študentmi a vyučujúcimi, ktorí ti radi odpovedia na všetky otázky, a zistiť, čím sa Inštitút manažmentu odlišuje od iných vysokých škôl.
Získaš reálny pohľad na to, ako vyzerá moderné vzdelávanie zamerané na prax, inováciu a rozvoj manažérskeho myslenia.
Kedy a kde?
🗓 18. november 2025⏰ 8:30 – 16:00 hod.📍 V Jame 3, 917 01 Trnava
Počas dňa môžeš navštíviť aj ostatné fakulty UCM – Fakultu masmediálnej komunikácie, Filozofickú fakultu, Fakultu sociálnych vied, Fakultu prírodných vied, či Fakultu zdravotníckych vied v Piešťanoch.
Kapacita vstupov je obmedzená, preto si nezabudni včas rezervovať miesto na presný čas.
👉 Prihlás sa na podujatie tu

,,Za bránami univerzity" Vol. 4
2025-12-09 14:00 - 15:30 | Aula UCM, Bučianska ulica 4/A, Trnava, Slovensko, 91701, Slovenská republika
Univerzita je viac než len miesto plné učební, prednášok a skúšok. Je to svet, kde sa formujú myšlienky, inšpirácie a tvorí sa budúcnosť ✨ No čo sa deje, keď sa brána univerzity zatvorí? 🚪🤔
V štvrtej časti podujatia predstavíme osobu, ktorá sa pohybuje v akademickom priestore viac ako 18 rokov. Tentokrát sa s vami pani rektorka UCM v Trnave, prof. Katarína Slobodová Nováková podelí nielen o svoj profesijný príbeh 📖, ale aj o momenty, ktoré zostávajú skryté pred očami študentov 👀.
📢 Príďte sa zapojiť do otvorenej diskusie, kde budete mať priestor na otázky❓ a možnosť nahliadnuť za oponu akademického života 🧠🎤. Podujatie je určené pre všetkých študentov a zamestnancov UCM, ktorí chcú spoznať svojich pedagógov a kolegov z iného uhla pohľadu 👥.
📅 Dátum: 9.12.2025
🕑 Čas: 14:00 hod.
📍 Miesto: Aula UCM, Bučianska 4, 917 01 Trnava
🍪☕ Občerstvenie pri vstupe zdarma – pretože pozitívne myšlienky idú ruka v ruke s dobrým jedlom 😄
